Darin

Darin, koko nimeltään Darin Zanyar (s. 2. kesäkuuta 1987 Tukholma, Ruotsi), on ruotsalainen R&B- ja poplaulaja. Etniseltä alkuperältään hän on Irakin kurdi.

Darin sai levytyssopimuksen tultuaan toiseksi Ruotsin Idol 2004 -kilpailussa, Pop Idol -ohjelman ruotsalaisessa versiossa. Hän on julkaissut kahdeksan albumia ja yhden kokoelma-albumin. The Anthem ja Darin ilmestyivät vuonna 2005, Break the News vuonna 2006, Flashback vuonna 2008, Lovekiller vuonna 2010, Exit vuonna 2013, Fjärilar i magen 2015 ja Tvillingen 2017, sekä vuonna 2012 kokoelma-albumi Det bästa av Darin. Hänen tunnetuimpia kappaleitaan ovat singleinäkin julkaistut ”Money for Nothing”, ”Step Up”, ”Who’s That Girl?”, ”Want Ya!”, ”Perfect”, ”Everything but the Girl” ja ”Breathing Your Love”. Viimeksi mainitun kappaleen hän esittää yhdessä Kat DeLunan kanssa. 

Suomalaislaulaja Jonna ja Darin levyttivät vuonna 2006 dueton ”Explain”, joka julkaistiin Jonnan kolmannella, Lähempänä totuutta -nimisellä albumilla. Darin sijoittui vuoden 2010 Melodifestivalenissa neljänneksi kappaleella "You're Out of My Life".

Darinista kasvoi ruotsalaisten suursuosikki hänen osallistuessaan vuonna 2012 Så mycket bättre -televisio-ohjelmaan, joka vastaa Suomessa Vain elämää -sarjaa. Darin esiintyi vuonna 2013 Malmössä pidettyjen euroviisujen toisen semifinaalin väliajalla. Kesällä 2020 Darin ilmoitti olevansa homoseksuaali. 

 Diskografia 

Levy 	 The Anthem	 
Julkaistu: 16. helmikuuta 2005 	 
Listasijoitus: 1. Ruotsi (kultalevy)
Singlet: ”Money for Nothing”, ”Why Does It Rain?”Darin	 
Julkaistu: 28. syyskuuta 2005	 
Listasijoitus: 1. Ruotsi (platinalevy), 13. Suomi
Singlet: ”Step Up”, ”Who’s That Girl?”, ”Want Ya!”Break the News	 
Julkaistu: 22. marraskuuta 2006 	 
Listasijoitus: 1. Ruotsi (kultalevy)
Singlet: ”Perfect”, ”Everything but the Girl”, ”Desire”, ”Insanity”Flashback	 
Julkaistu: 3. joulukuuta 2008 	 
Listasijoitus: 10. Ruotsi
Singlet: ”Breathing Your Love” (feat. Kat DeLuna), ”See U at the Club”, ”Runaway”, ”What If”, ”Seasons Fly”Lovekiller	 
Julkaistu: 16. elokuuta 2010	 
Listasijoitus: 1. Ruotsi (kultalevy)
Singlet: ”Viva la Vida”, ”You're Out of My Life”, ”Can’t Stop Love”, ”Lovekiller”, ”Microphone”Exit
Julkaistu: 30. tammikuuta 2013 
Listasijoitus: 1. Ruotsi (kultalevy)
Singlet: ”Nobody Knows”, ”Playing With Fire”Fjärilar i magen
Julkaistu: 25. syyskuuta 2015 
Listasijoitus: 1. Ruotsi (kultalevy)
Singlet: ”Ta mig tillbaka”Tvillingen
Julkaistu: 24. marraskuuta 2017 
Listasijoitus: 1. Ruotsi (2 x platinalevy)
Singlet: ”Ja må du leva”, ”Alla ögon på mig”En annan jag
 Julkaistu: 15. syyskuuta 2023

DVD:t
Tour Videos Interview
 julkaistu 25. lokakuuta 2006

Kiertueet
 Vårturné 2005
 Sommarturné 2005 (Lena Philipssonin ja Magnus Ugglan kanssa)
 Step Up to the Party Tour 2006
 Pure Desire Tour 2007
 Sommarturné 2009
 Sommarturné 2010

 Lähteet 

Aiheesta muualla

 Darinin virallinen sivusto 

Luokka:Ruotsalaiset laulajat
Luokka:Vuonna 1987 syntyneet
Luokka:Elävät henkilöt